|  |
| --- |
| +\*xfs\*pvs\*lsu\*cvA\*xBj\*qkc\*oEa\*dks\*ctk\*voE\*pBk\*-+\*yqw\*ojr\*wdB\*Djv\*yni\*krn\*ziv\*scu\*wcv\*jus\*zew\*-+\*eDs\*lyd\*lyd\*lyd\*lyd\*dAy\*oly\*bcs\*eDs\*mEz\*zfE\*-+\*ftw\*mij\*Bag\*smb\*lmk\*dxw\*qEC\*awa\*bDo\*wwf\*onA\*-+\*ftA\*klt\*kEx\*ajv\*tDn\*BjE\*obq\*zbe\*fsk\*azC\*uws\*-+\*xjq\*vwf\*iab\*Dso\*xjE\*rBb\*dDs\*vwq\*aEb\*bmC\*uzq\*- |

****

 **PRIJEDLOG**

**KRAPINSKO-ZAGORSKA ŽUPANIJA**

 **ŽUPANIJSKA SKUPŠTINA**

KLASA: 245-01/24-01/04

URBROJ: 2140-01-25-

Krapina,

Temeljem članka 13. stavka 4. Zakona o zaštiti od požara („Narodne novine“, broj 92/10. i 114/22.) i članka 17. Statuta Krapinsko-zagorske županije („Službeni glasnik Krapinsko-zagorske županije“ , broj 13/01., 5/06., 14/09., 11/13., 13/18., 5/20., 10/21., 15/21.-pročišćeni tekst) te temeljem Procjene ugroženosti od požara i tehnološke eksplozije Krapinsko-zagorske županije, („Službeni glasnik Krapinsko-zagorske županije“, broj 3/18.) Županijska skupština Krapinsko-zagorske županije je na \_\_\_\_\_ sjednici održanoj dana \_\_ prosinca 2025. godine donijela

**GODIŠNJI PROVEDBENI PLAN UNAPREĐENJA ZAŠTITE OD POŽARA**

**ZA PODRUČJE KRAPINSKO-ZAGORSKE ŽUPANIJE ZA 2026. GODINU**

**I.**

Ovaj Godišnji provedbeni plan unapređenja zaštite od požara za područje Krapinsko-zagorske županije za 2026. godinu (dalje u tekstu: Plan) donosi se s ciljem postizanja učinkovitije i efikasnije razine zaštite od požara na području Krapinsko-zagorske županije.

**II.**

Za unapređenje zaštite od požara na području Krapinsko-zagorske županije, tijekom 2026. godine potrebno je provesti sljedeće mjere:

1. Jedinice lokalne samouprave dužne su imati usvojene procjene ugroženosti od požara i planove zaštite od požara, u skladu s člankom 13. Zakona o zaštiti od požara („Narodne novine“, broj 92/10. i 114/22.) i s člankom 5. Pravilnika o planu zaštite od požara („Narodne novine“, broj 51/12.) te ih u propisanim rokovima usklađivati s novonastalim uvjetima, a po potrebi donijeti nove dokumente.

Izvršitelji mjere: Jedinice lokalne samouprave

Sudionici: Služba civilne zaštite Krapina, Vatrogasna zajednica Krapinsko

 Zagorske županije, vatrogasne zajednice općina i gradova.

1. Predstavnička tijela jedinica lokalne samouprave dužna su kontinuirano ažurirati akte kojima propisuju mjere za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“, broj 20/18., 115/18., 98/19. i 57/22.).

Izvršitelji mjere: Jedinice lokalne samouprave

1. Temeljem procjena ugroženosti od požara i planova zaštite od požara Krapinsko-zagorske županije i jedinica lokalne samouprave, potrebno je skrbiti o organiziranosti i opremljenosti utvrđenog broja vatrogasnih postrojbi sukladno odredbama Pravilnika o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj, 86/24.)

Izvršitelji mjere: Vatrogasna zajednica Krapinsko-zagorske županije, vatrogasne zajednice općina i gradova

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Krapinsko-zagorske županije, potrebno je za jedinice lokalne samouprave osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

Izvršitelji mjere: Jedinice lokalne samouprave

Sudionici: Vatrogasna zajednica Krapinsko-zagorske županije, vatrogasne zajednice općina i gradova, Zagorska javna vatrogasna postrojba, Javna vatrogasna postrojba Grada Krapine

1. Provoditi stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Krapinsko-zagorske županije.

Izvršitelji mjere: Vatrogasna zajednica Krapinsko-zagorske županije

Sudionici: vatrogasne zajednice općina i gradova, Zagorska javna

vatrogasna postrojba, Javna vatrogasna postrojba Grada Krapine

1. Održavati sjednice zapovjedništava vatrogasnih zajednica, uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelji mjere: Vatrogasna zajednica Krapinsko-zagorske županije, vatrogasne zajednice gradova i općina

1. Uključiti se u organizaciju informativno-savjetodavnih sastanaka s predstavnicima jedinica lokalne samouprave, osobama zainteresiranim za zaštitu od požara, građanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavati s opasnostima i posljedicama od izbijanja požara.

Posebnu pozornost usmjeriti informiranju građanstva o zakonskoj regulativi i odlukama jedinica lokalne samouprave vezano za spaljivanje biljnog i drugog otpada.

Izvršitelji mjere: Vatrogasna zajednica Krapinsko-zagorske županije, vatrogasne zajednice općina i gradova,

Sudionici: Javna ustanova za upravljanje zaštićenim dijelovima prirode Krapinsko-zagorske županije, Hrvatske šume d.o.o., Služba civilne zaštite Krapina, jedinice lokalne samouprave

1. Jedinice lokalne samouprave dužne su omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

Izvršitelji mjere: Jedinice lokalne samouprave

Sudionici: Služba civilne zaštite Krapina – Odjel inspekcije

1. Jedinice lokalne samouprave dužne su osigurati opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“, broj 86/24.), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11.), Pravilniku o minimumu opreme i sredstava za rad određenih vatrogasnih društava odnosno temeljem važećih procjena ugroženosti od požara i tehnološke eksplozije te planova zaštite od požara Krapinsko-zagorske županije, gradova i općina. Opremanje će nadzirati zapovjedništvo Vatrogasne zajednice Krapinsko-zagorske županije putem stručnih nadzora.

Izvršitelji mjere: Jedinice lokalne samouprave, vatrogasne zajednice gradova i općina, Zagorska javna vatrogasna postrojba, Javna vatrogasna postrojba Grada Krapine, dobrovoljna vatrogasna društva, Vatrogasna zajednica Krapinsko-zagorske županije

1. Temeljem Plana intervencija kod velikih požara otvorenog prostora na teritoriju Republike Hrvatske („Narodne novine“, broj 25/01. i 125/19.) potrebno je odrediti pogodne lokacije i prostore te izvršiti sve potrebne predradnje radi uspostave zapovjednih mjesta kod zapovijedanja i koordinacije u gašenju velikih požara otvorenog prostora te o istome obavijestiti dobrovoljna vatrogasna društva s područja jedinica lokalnih samouprava.

 Izvršitelji mjere: Vatrogasna zajednica Krapinsko-zagorske županije, vatrogasne zajednice općina i gradova

1. Potrebno je organizirati osposobljavanja, seminare i vježbe za zapovjedništva kao i za vatrogasce u svrhu što učinkovitije provedbe svih planiranih aktivnosti i zadaća u kojima sudjeluju.

 Izvršitelji mjere: Vatrogasna zajednica Krapinsko-zagorske županije, vatrogasne zajednice gradova i općina, Zagorska javna vatrogasna postrojba, Javna vatrogasna postrojba Grada Krapine, dobrovoljna vatrogasna društva

1. Temeljem važećih procjena ugroženosti od požara i planova zaštite od požara Krapinsko-zagorske županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

 Izvršitelji mjere: jedinice lokalne samouprave

 Sudionici: Vatrogasna zajednica Krapinsko-zagorske županije, vatrogasne zajednice gradova i općina

1. Od distributera vode na području Županije tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

 Izvršitelji mjere: Krapinsko-zagorska županija, jedinice lokalne samouprave

 Sudionici: Vatrogasna zajednica Krapinsko-zagorske županije vatrogasne

 zajednice gradova i općina, Zagorska javna vatrogasna postrojba,

 Javna vatrogasna postrojba Grada Krapine, dobrovoljna

 vatrogasna društva

14. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

 Izvršitelji mjere: jedinice lokalne samouprave

**III.**

 Ovaj Plan dostaviti će se svim izvršiteljima i sudionicima u izvršenju.

**IV.**

 Ovaj Plan stupa na snagu danom donošenja, a objavit će se u „Službenom glasniku Krapinsko-zagorske županije“.

 **PREDSJEDNIK**

 **ŽUPANIJSKE SKUPŠTINE**

Ivan Hanžek, oec.